১৪৪ বছর পর মহাকুম্ভে শেষ অমৃতস্নানের মাহেন্দ্রক্ষণ কখন? জানুন পুণ্যস্নানের শুভ লগ্ন

ওয়েব ডেস্ক: শেষ লগ্নে প্রয়াগরাজে (Prayagraj) মহাকুম্ভের (Mahakumbh 2025) সমাবেশ। প্রায় তিন পক্ষকাল সময় ধরে চলা এই সমাবেশে শেষবারের মতো আসতে চলেছে তৃতীয় এবং শেষ অমৃতস্নান (Amrit Snan) বা পুণ্যস্নানের মাহেন্দ্রক্ষণ। চলতি বছর ১৩ জানুয়ারি পৌষ পূর্ণিমার পুণ্যতিথিতে শুরু হয়েছিল। শেষ পুণ্যস্নানের তিথি শিব চতুর্দশীতে।

সিদ্ধান্ত পঞ্জিকা মতে, বুধবার শিব চতুর্দশী শুরু হবে সকাল ১১.১০ মিনিটে। মহাশিবরাত্রিতে অমৃতযোগের সময় সকাল ৭ টা ৩৭ মিনিটের মধ্যে। পুনরায় বেলা ৯টা ৫৭ মিনিট থেকে ১১টা ২৮ মিনিট। পুনরায় বেলা ৩টে ১৬ মিনিট থেকে ৪টে ৪৭ মিনিট। পুনরায় রাত ৬টা ২৪ মিনিট থেকে ৮টা ৫৪ মিনিট এবং রাত ১টা ৫৬ মিনিট থেকে সূর্য ওঠার আগে পর্যন্ত।

আরও পড়ুন: শিবরাত্রিতে রেকর্ড ব্রেকিং ভিড়! প্রয়াগে ৬০ কোটি ছুঁল পুণ্যার্থীর সংখ্যা

বিশুদ্ধ সিদ্ধান্ত পঞ্জিকা মতে, মহাশিবরাত্রি তিথিতে সকাল ১টা ৪৫ মিনিট থেকে ৩টে ১৫ মিনিট পর্যন্ত এবং তার পর আবার রাত ৮টা ৫৫ মিনিট থেকে ১০টা ৩৪ মিনিট পর্যন্ত।

গুপ্তপ্রেস পঞ্জিকা আরও বলছে, আগামী ২৬ ফেব্রুয়ারি, বুধবার শিব চতুর্দশী শুরু হবে সকাল ৯টা ৪১ মিনিট ৮ সেকেন্ডে। অমৃতযোগ থাকছে সকাল ৭টা ৩৭ মিনিট ৩১ সেকেন্ডের মধ্যে। ফের বেলা ৯টা ৫৪ মিনিট ৫৫ সেকেন্ড থেকে ১১টা ২৬ মিনিট ৩০ সেকেন্ড পর্যন্ত। আবার বেলা ৩টে ১৫ মিনিট ২৯ সেকেন্ড থেকে ৪টে ৪৭ মিনিট ৪ সেকেন্ড পর্যন্ত। ফের সন্ধ্যা ৬টা ২৩ মিনিট ৪ সেকেন্ড থেকে রাত ৮টা ৫৩ মিনিট ৪১ সেকেন্ড পর্যন্ত এবং মধ্যরাত পেরিয়ে ১টা ৫৪ মিনিট ৫৫ সেকেন্ড থেকে সূর্যোদয় পর্যন্ত।

গুপ্তপ্রেস পঞ্জিকা মতে এদিন মহাশিবরাত্রিতে মাহেন্দ্রযোগ থাকছে সকাল ১টা ৪৩ মিনিট ৫৩ সেকেন্ড থেকে ৩টে ১৫ মিনিট ২৯ সেকেন্ড এবং রাত ৮টা ৫৩ মিনিট ৪১ সেকেন্ড থেকে ১০টা ৩৪ মিনিট ৬ সেকেন্ড পর্যন্ত।